24.2.2022
MT
Il-Ġurnal Uffiċjali tal-Unjoni Ewropea
L 45/1463 IL-KUMMISSJONI PROĠETTI PILOTA
KAPITOLU PP 07 — INVESTIMENT FIN-NIES, FIL-KOEŻJONI SOĊJALI U FIL-VALURI (ikompli) PP 07 21
(ikompli)
PP 07 21 07
(ikompli) — jappoġġa l-awtonomizzazzjoni, b'mod partikolari permezz ta' strateġiji ta' intraprenditorija u r-radd lura tas-sens ta' dinjità u l-konvinzjoni li għandhom ir-riedni ta' ħajjithom f'idejhom, ħalli jingħeleb l-iżolament soċjali minħabba l-faqar fit-tul.
L-użu tal-inklużjoni finanazjarja sabiex ir-Rom ikollhom aċċess għas-servizzi bażiċi u vitali huwa importanti bħala komponent tal-inklużjoni tar-Rom daqs l-impjieg, l-akkomodazzjoni, is-saħħa jew l-edukazzjoni.
L-unitajiet domestiċi li jistgħu jaċċedu u jifhmu servizzi finanzjarji bażiċi u jiġġestixxu kont tat-tfaddil huma aktar probabbli li jużaw il-benefiċċji soċjali b'mod aktar produttiv.
Dawk li jfasslu l-politika f'kooperazzjoni mal-ġestjoni ta' proġett jistgħu jorbtu l-inklużjoni finanzjarja u s-sostenn għall-iżvilupp personali u intraprenditorjali mar-riżultati f'termini ta' żvilupp uman.
Il-proġett pilota: L-għan ta' dan il-proġett pilota huwa li, filwaqt li jirrispetta l-kompetenzi u r-responsabbiltajiet tal-Istati Membri fiddefinizzjoni u l-organizzazzjoni tas-sistemi ta' protezzjoni soċjali tagħhom, inkluż il-mod li bih jitqassmu l-benefiċċji, jittestja mekkaniżmu alternattiv ta' għoti ta' benefiċċji soċjali, imħallsa kull ġimgħa permezz ta' kards ta' ħlas elettroniku, flimkien mal-awtonomizzazzjoni kontinwa permezz tal-intraprenditorija u x-xogħol ta' kowċjar dwar l-awtożvilupp u taħriġ dwar il-litteriżmu finanzjarju.
L-iskema BIG hija prevista bħala l-kombinazzjoni tal-benefiċċji soċjali eżistenti, b’allowances li jkopru l-ispejjeż assoċjati mal-parteċipazzjoni f’attivitajiet ta’ bini tal-kapaċità, u inċentivi lill-benefiċjarji biex jilħqu l-għanijiet stipulati fil-pjan ta’ azzjoni individwali/tal-familja tagħhom.
Din l-iskema se tiġi kkombinata ma' miżuri, li jgħinu jibnu l-kapaċità tal-individwi biex jintegraw (mill-ġdid) fis-suq tax-xogħol u fis-soċjetà.
Dan jista' jservi bħala l-ewwel pass biex l-individwi u l-familji jerġu jieħdu r-riedni ta' ħajjithom f'idejhom u joħorġu b'mod progressiv miċ-ċrieki tal-faqar.
Il-proġett pilota se jappoġġa direttament sperimentazzjoni tal-politika peremzz tal-ittestjar ta' approċċ alternattiv għall-fehim u l-indirizzar tal-faqar: — Sigurtà – l-għajxien b'sens ta' faqar u deprivazzjoni jqiegħed pressjoni psikoloġika u jirrestrinġi l-ftuħ mentali talpersuni li jgħixu f'kundizzjonijiet ta' deprivazzjoni, u b'hekk ma jħallihomx jagħmlu pjanijiet fit-tul jew jieħdu deċiżjonijiet aħjar fil-preżent. — Firxa ta' assi estiża – l-issottolinjar tal-faqar bħala aktar minn kwistjoni materjali jew ta' distribuzzjoni (faqar f'termini ta' flus), il-kunsiderazzjoni tar-relazzjoni mal-iżolazzjoni soċjali u l-aċċess għal gamma ta' "assi" (materjali, ta' ħiliet, soċjali u ta' ċittadinanza) sabiex l-unitajiet domestiċi jkunu jistgħu jsegwu strateġiji tal-għajxien ġodda u aktar vijabbli. — "Human venturing" – l-investiment fil-persuni bħala approċċ alternattiv għad-distribuzzjoni tas-servizzi soċjali, li jista' jservi bħala "kapital ta' riskju għall-persuni"; u jirrappreżenta mod ġdid għall-investiment fil-kapaċitajiet umani (hekk kif nagħmlu għall-kumpaniji) u jmur lil hinn mill-ambjenti soċjokulturali.
Fir-rigward tal-ewwel kwistjoni, l-isperimentazzjoni tal-politika hija sottolinjata minn riċerka f'diversi pajjiżi li turi li l-foqra li jirċievu benefiċċji soċjali inkondizzjonalment ma jeħlux il-flus fuq xewqat iżda bi bżonnijiet.
Fir-rigward tat-tieni kwistjoni, din se tgħin lill-benefiċjarji, b'mod partikolari l-vulnerabbli u l-komunitajiet soċjalment esklużi, biex isostnu strateġiji ta' għajxien differenti sabiex joħorġu miċ-ċirku vizzjuż tal-faqar u d-dejn.
Se toħloq ukoll kundizzjonijiet għall-iżvilupp ekonomiku u għat-titjib tal-istandards tal-għajxien ta' dawk l-iktar foqra.